**Z á p i s**

**zo zasadnutia komisie pre rozpočet, financie, správu a hospodárenie s majetkom mesta, konanom dňa 30.októbra 2019**

**P r í t o m n í *:*** Ing. Štefan Uhliarik, predseda komisie

 Ing. Peter Kolada, člen komisie

 Ing. Juraj Kurtulík, člen komisie

 Ing. Martin Paholek, člen komisie

 Bc. Matej Janotík, člen komisie

 Mgr. Slavomír Špitál, člen komisie

 Mgr. Emília Nováková, člen komisie

Ospravedlnení : Ing. Michal Bedrich

 Ing. Martin Slovík

 Marián Grigeľ

**Program:**

1. Privítanie a predloženie programu
2. Schvaľovanie programu
3. Kontrola plnenia uznesení
4. VZN o dani z nehnuteľností
5. VZN o dotáciách
6. Rozpočtové opatrenia
7. Prehodnotenie nájmov - Uznesenie č. 73/2019
8. Prevody majetku
9. Záver

***Bod č.1***

Na úvod predseda komisie privítal všetkých členov komisie a predložil doplnený program o kontrolu uznesení .

***Bod č.2***

Za predložený návrh  dal hlasovať.

Za: všetci členovia

***Bod č.3***

Predseda komisie informoval o plnení uznesení prijatých finančnou komisiou.

***Bod č.4***

Komisii bol predložený návrh VZN o dani z nehnuteľností.

**Uznesenie č 12.**

Komisia s  návrhom nesúhlasí a doporučuje nasledujúce zmeny- sadzbu OP zvýšiť na 0,60%, TTP na 1%, stavebné pozemky 1%, záhrady 0,35%, ZPaN v obytných plochách 0,35%, ZPaN v priemyselných zónach 1%, lesné pozemky 0.5%, trafostanice a predajne stanky 1.5%,.Sadzbu dane zo stavieb na bývanie a príslušnosti k týmto stavbám 0,20Eur, chaty na individuálnu rekreáciu 1,90Eur, samostatne stojace garáže 1,40Eur, hromadné garáže 1,20Eur, garáže umiestnené pod zemou 0,50Eur, ostatne stavby 0.5, priemyselné stavby 1,40Eur, stavby na podnikanie 1,90Eur, byty 0,20Eur, nebytový priestor na garáž 0,50Eura a nebytový priestor na podnikanie 1,90Eur.

Za: 5 členov Proti: 1člen Zdržal sa: 1 člen

***Bod č.5***

Komisii bol predložený návrh VZN o dotáciách.

**Uznesenie č 13.**

Komisia s návrhom nesúhlasí a doporučuje doplniť do pôvodného znenia VZN č. 2/2006 opatrenia, ktoré vyplývajú z kontroly NKÚ, schvaľovacie kompetencie a zmeniť termín predkladania žiadostí do 30.septembra príslušného kalendárneho roka.

Za: 5 členov

Proti: 1člen

Zdržal sa: 1 člen

***Bod č.6***

V tomto bode bol prerokovaný návrh rozpočtového opatrenia 5/2019

**Uznesenie č 14**

Komisia odporúča Mestskému zastupiteľstvu schváliť rozpočtové opatrenie č.5 s výhradami a to:

a)vypustiť z návrhu opatrenia v kapitole 04.5.1 „Cestná doprava“ navýšenie dotácie pre TS mesta Námestovo vo výške 54 000Eur

b)vypustiť v kapitole 06.2.0 „Rozvoj obcí“ navýšenie dotácie pre TS mesta Námestovo vo výške 30 000Eur

c)neodporúča navýšenie na preplatenie výdavkov spoločnosti ORMO s.r.o. so skončením nájmu v zmysle zmluvy č. 11/2012-1

d) neodporúča schváliť zaradenie do rozpočtu „Vybudovanie oplotenia MŠK II.etapa, 25000Eur

e)neodporúča schváliť zaradenie do rozpočtu „ vybudovanie schodov zo spodnej časti cintorína 9 500Eur“

Za: 7 členov

***Bod č.7***

Komisii bol predložený návrh prehodnotenia zvýšenie nájomného. Pri tejto úprave sa vychádzalo z porovnania obvyklých cien za prenájmy obdobných nebytových priestorov v danej lokalite. Keďže pri prehodnocovaní, sa nešlo podľa schváleného uznesenia č. 9 zo zasadnutia komisie zo dňa 21.8.2019 a v rovnakej podobe to bolo následne schválené aj MsZ, komisia daný bod neprerokovala.

***Bod č.8***

Komisia sa mala vyjadriť k cene prípadného odpredaja pozemku vo vlastníctve mesta k žiadosti p. Hrubjaka, p. Mgr. Michaely Kováčikovej .

Nakoľko komisia VUPDaŽP navrhla vypracovať nový geometrický plán a ten nebol na zasadnutí predložení, komisia sa teda nemohla vyjadriť, s predloženým návrhom nesúhlasila.

K cene prípadného odpredaja pozemku vo vlastníctve mesta Universal s.r.o.

Zástupca spoločnosti Universal s.r.o p. Matejčík, predstavil komisií projekt prestavby budovy, ktoré majú vo vlastníctve, nachádzajúci sa na nábreží Or. Priehrady. Členovia komisie boli informovaní, že mesto Námestovo žiadateľovi „Universal s.r.o. „ predaj majetku odmietlo z dôvodu, že daný majetok nepovažuje za prebytočný.

***Bod č.9***

Predseda komisie sa poďakoval členom komisie za účasť.

*Zapísala: Mgr. Katarína Rusinová*

 ***Ing. Štefan Uhliarik***

 *predseda komisia*